 Kọmisana ọlọpa nipinlẹ Ogun, Edward Ajogun lo sisọ loju isẹlẹ yii lasiko to n safihan awọn afurasi ọdaran naa nibi ipadepẹlu awọn alẹnulọrọ lori eto aabo lẹkun ileesẹ ọlọpaa to wa nilu Ijebu Ode. Ajogun ni ileesẹ ọlọpaa yoo tẹsẹ bọ sokoto kannaa pẹlu awọn ẹlẹgbẹ okunkun, to si ni awọn ti wọn se afihan wọn yii pẹlu awọn mii to si ti na papa bora, lo lọwọ ninu pipa awọn eeyan mẹẹdọgbọn naa. Itaniji: Oluwo sọ ìtàn bí Orunmila ṣe jìyà nílùú Iwo àti ayọ tó gbẹyìn rẹ torí sùúrù O wa n kọminu lori ija ojoojumọ to n waye nilu Ijebu Ode ati agbegbe rẹ lori ija agba laarin awọn ẹlẹgbẹ okunkun, to si fọwọ gbaya pe, ileesẹ ọlọpaa yoo kọju oro si wọn. Bakan naa lo fikun pe ọwọ sinku ọlọpaa ti ba eeyan mẹrindinlogun, ti wọn si ba awọn ohun ija oloro lọwọ wọn. Àwọn iròyin tì ẹ leè ní ìfẹ síí: Ksmisana ọlọpa fikun pe wọn ti gbe awọn afurasi ọhun lọ sile ẹjọ lori ẹsun ipaniyan, idigunjale ati sise ẹgbẹ okunkun. Afurasí agbébọn 47 bọ sọwọ ikọ Operation Burst lOyo Afurasi agbebọn mẹtadinlaadọta ni ọwọ sinkun ikọ digboluja Operation Burst ti tẹ nilu Igangan, nipinlẹ Oyo. Agbarijọpọ awọn ọlọpaa, ọmọ ogun ni wọn jijọ sisẹ naa, ti wọn si ri awọn nkan ija oloro gba lọwọ awọn afunrasi yii. Owurọ kutu ọjọ Aiku ni operation Burst ri wọn mu lẹgbẹ odo Ofiki loju ọna Tapa Igangan ni ijọba ibilẹ ariwa Ibarapa nipinlẹ Oyo. Àwọn iròyin tì ẹ leè ní ìfẹ síí: Iroyin kan ti ko fidi mulẹ lo ni awọn agbegbọn naa n korajọpọ lati gbẹsan ikọlu to waye si wọn lati ọwọ ikọ Amotẹkun lagbegbe naa lọjọ Abamẹta to kọja. Iroyin naa ni ibi ti wọn pejọ si naa ni ikọ Operation Burst ti hu gbọ nipa rẹ, to si ko gbogbo awọn agbegbọn ọhun si ahamọ. Amọtẹkun, ninu ọrọ rẹ ni oun ati awọn fijilate Miyetti Allah, awọn ọlọdẹ pẹlu awọn awọn mii, ni wọn dijọ se ikọlu naa eyi to wa lati mu awọn agbegbọn to n dunkooko mọ alaafia ilu. Olugbenga Fadeyi, tii se agbẹnusọ fun ileesẹ ọlọpaa ipinlẹ Oyo fidi ọrọ yii mulẹ, to si ni awọn ti ko awọn afurasi agbebọn naa lọ si ileesẹ ọtẹlẹmuye ọlọpaa to wa ni Iyaganku fun iwadii to munadoko. O ni A n tẹsiwaju pẹlu iwadii wa bo tilẹ jẹ pe awọn agbegbọn naa ni awọn n tọ pinpin awọn ajinigbe kan to fẹ gba owo lọwọ mọlẹbi eeyan ti wọn ji gbe ni LASU Best Graduating Student: Wákàtí kan péré ni mo fi ń kàwé lójúmọ, èmi kìí ṣe igi ìwé Amọ sa, oludari awọn ọmọ ẹgbẹ OPC ni ipinlẹ Oyo, Rotimi Oluomo sọ fun ileesẹ Punch pe awọn afurasi yi gan lo ji eeyan gbe, ti awọn OPC to pẹlu Operation Burst si jẹri si ọrọ yi. Bakan naa ni oludari OPC ni agbegbe Ibarapa sọ pe inu ọkọ bọọsi mẹta ni wọn ti mu awọn afurasi naa to digun mọra. Afurasi ti Àmọtẹkùn bá lu lálù bẹ, ilé iṣẹ ọlọpàá ò ni gbàá sátìmọlé Saaju la ti sọ fun yin pe, ní òwúrọ ojó Ajé ni adarí ikọ Àmọtẹkùn ẹka Ibadan North, Oyinwola Simeon ti sàlàyé pé, ilé iṣẹ ọlọpàá méjì kọ láti gba àwọn ọdaran ti àwọn mú si agọ wọn. Nínú ọrọ rẹ lo ti sàlàyé pé, ilé iṣẹ ọlọpàá kọ láti fi àwọn ọdaran méjì tí àwọn mú, ti wọn si ka ǹkan ìjà mọ lọwọ lọjọ Sátidé mọlé. Nínú ìfọrọwanilẹnuwò pẹlú oníròyìn ni ọgbẹni Simeon ti fìdí rẹ múlẹ pé, àgọ ọlọpàá Iyaganku àti Mọkola ni wọn kó àwọn ọdaran náà lọ, ti wọn sì kọ láti gbà wọn si atimole. Àwọn iròyin tì ẹ leè ní ìfẹ síí: Ó ní wọn sàlàyé pé àwáwí tí wọn ń sọ ni pé, kò si ọgá kankan nitòsí láti mójú tó ọrọ náà.  A mú àwọn olè méjì ní ọjọ Àbámẹta, ní ǹkan bi aago méjì lágbègbè Inálende nílùú Ibadan, lẹyìn àyẹwò, a ri ìbọn ibílẹ gba lọwọ wọn. Wọn sì jẹwọ pé àwọn jí ǹkan tí a bá lára wọn ni, àti pé àwọn máa n jalè lágbègbè Iwo Road, Inalende ati gbogbo agbegbe rẹ. Àwọn ǹkan ti a rí lára wọn ni aago ọwọ, ẹrọ ìbánisọrọ ìgbàlóde àti àwọn ǹkan míran. Gẹgẹ bi alákoso náà ṣe sọ, ní kété ti wọn mú wọn tan ti wọn sì fọrọ wá wọn lẹnu wò, ni wọn mórílé àgọ ọlọpàá Mokọla sùgbọn ti àwọn ọlọpàá tó wà níbẹ kọ láti gbà wọn. O ni awọn ọlọpaa naa ni kò sí DPO nílé, wọn sì ni kí wọn maa lọ si àgọ ọlọpàá Iyaganku.  Bákan náà ni ńkan ti wọn sọ níbẹ, kò sí ọgá kankan nílé, gbogbo wọn lo ti rìnrìn àjò, a ò sì le gba ẹnikẹni sí inú ọgbà wa Ẹwẹ, ìwádìí BBC lọwọ agbẹnusọ ọlọpàá ìpínlẹ Oyo Olugbenga Fadeyi lórí ọrọ náà ló ti sàlàyé pé, ó jọ bi ẹni pé, ikọ Àmọtẹkun fẹràn láti máa fi àwọn oníròyin bá ọlọpàá jà. Fadeyi sàlàyé pé, alábaṣiṣẹ pọ lóyẹ ki ikọ Àmọtẹkùn àti ọlọpàá jẹ, nítorí náà, kò sí ìdí tí ọlọpàá yóò fi ṣe ẹsun ti wọn fi kan wọn. Nigeria Car Innovator: Olatunde Ibitoye ní ọdún mẹta ní òun fi ṣe ọkọ náà torí ọdá owó Ó sàlàyé pé òun yóò túbọ sàlàyé lórí ọrọ náà ti ìwádìí bá parí, sùgbọn ó fi kun pé, àwọn Àmọtẹkùn ń lo ìbọn, kò si ni bójú mu ki wọn ti ṣe ọdaran léṣe tan, kí wọn wá gbé e wá si agọ ọlọpàá, kí ọdaràn lọ ku síbẹ Fadeyi ni wọn kò lé gbé ọdaran tí wọn ti ṣe léṣé, tí o sì ti ku ẹmí kan lẹnu rẹ wá sí àgọ ọlọpàá, ọlọpàá ko ni gbà a, àwọn lo mọ bí wọn ṣe mú wọn, ta ló fẹjọ sùn wọn, ọlọpàá kìí ṣe iṣẹ wọn bẹẹ Ileesẹ ọlọpaa ipinlẹ Ogun ti safihan awọn afurasi ọmọ ẹlẹgbẹ okunkun mọkanla, ti wọn lo gbẹmi awọn araalu mẹẹdọgbọn nilu Ijebu Ode nikan ati agbegbe rẹ. : Secret Cult in Ogun: Iléeṣẹ ọlọpàá fojú afurasí ẹlẹgbẹ òkùnkùn hàn ní Ijebu Ode 